
DR.31.5.2004 107 

 

  

dan berpegang kepada prinsip diplomasi pelbagai hala dalam penyelesaian sebarang 
konkrit global yang seharusnya diterajui oleh PBB. 

 Negara kita selaku Pengerusi NAM dan OIC adalah komited dan bersedia 
untuk memberi kepimpinan yang proaktif dan berkesan kepada NAM dan OIC tanpa 
terikat dengan sebarang matlamat, aspirasi dan kepentingan diri sendiri tetapi 
berasaskan kepada pragmatisme dan memastikan kepercayaan berterusan dari 
kesemua negara anggota kepada kepimpinan negara kita.  

 Tuan Yang di-Pertua, susulan kepada persoalan sebelum ini, izinkan saya 
menyentuh perkara yang dikemukakan oleh Ahli Yang Berhormat bagi Papar iaitu 
adakah Malaysia sebagai Pengerusi OIC berpuas hati dengan pencapaian dan 
keberkesanan pertubuhan tersebut. Tuan Yang di-Pertua, sukacita saya memaklumkan 
bahawa adalah menjadi hasrat Malaysia untuk menjadikan organisasi tersebut lebih 
proaktif dan berkesan.   Antara langkah-langkah yang sedang diusahakan ke arah itu 
ialah penstrukturan semula Sekretariat Agung  OIC  dan pencalonan Tan Sri Hasmy 
Agam sebagai Setiausaha Agong OIC yang baru untuk melaksanakan penstrukturan 
semula tersebut.   

 Ahli Yang Berhormat bagi Papar juga telah bertanyakan tentang rancangan 
OIC untuk menangani konflik Arab – Israel.  OIC sentiasa mengambil berat dan 
memandang serius terhadap konflik Arab – Israel yang berlanjutan dan selalu mengikuti 
perkembangan terkini situasi Timur Tengah.  Pelbagai perjumpaan dan rundingan di 
antara OIC dengan pihak-pihak yang berkaitan banyak diadakan untuk mencari 
penyelesaian ke arah konflik tersebut. 

 Tuan Ronald Kiandee:   [Bangun] 

 Tuan Ismail Sabri bin Yaakob:   Penjelasan, Tuan Yang di-Pertua. 

 Tuan Yang di-Pertua:   Ya, yang mana?   Ya, ya, Sila. 

 Datuk Zainal Abidin Osman:  Bera.    

 Tuan Yang di-Pertua:  Hmm. 

 Tuan Ismail Sabri bin Yaakob: Terima kasih, Tuan Yang di-Pertua.  Yang 
Berhormat, seperti yang kita semua sedia maklum, sehingga kini semenjak daripada 
negara Israel ditubuhkan, berbagai-bagai mesyuarat, rundingan malah berpuluh-puluh 
resolusi PBB telah pun diluluskan tetapi sehingga ke hari ini segala pembunuhan, 
kekejaman masih berterusan dan masih belum selesai.  Jadi soalannya, apakah 
Malaysia selaku Pengerusi NAM dan OIC misalnya, bercadang untuk mengetuai 
gerakan yang lebih tegas dan agresif di dalam memastikan kekejaman dan sebagainya 
berakhir.  

 Tuan Yang di-Pertua:  Ya. 

 Datuk Zainal Abidin Osman: Terima kasih kepada soalan yang dikemukakan 
oleh Yang Berhormat bagi Bera.  Malaysia tetap berpegang kepada konsep kita akan 
berkhidmat di bawah Pertubuhan Bangsa-Bangsa Bersatu.  Jadi tidak ada niat dan 
cadangan untuk menubuhkan pasukan tentera sendiri  di bawah OIC atau NAM.  
Izinkan saya meneruskan Tuan Yang di-Pertua. 

 Tuan Ahmad Shabery Cheek:  [Bangun] 

 Tuan Ronald Kiandee:    Penjelasan. 

 Tuan Yang di-Pertua:  Di belakang nun.  Ada yang bangun di belakang. 

 Tuan Ronald Kiandee:  Beluran, Beluran. 

 Tuan Yang di-Pertua:  Ya. 

 Tuan Ahmad Shabery Cheek:  Tuan Yang di-Pertua, kalau dilihat di akhir-
akhir ini, kalau dibandingkan dengan kepimpinan negara sebelum ini, kita dapat 
merasakan bahawa ketegasan kepimpinan Kerajaan Malaysia terhadap isu-isu 
antarabangsa khususnya dalam menangani perkara-perkara yang melibatkan kuasa-
kuasa besar terutama dari segi pencerobohan dan kelakuan kuasa-kuasa besar 
terhadap negara-negara kecil.  Di akhir-akhir ini dilihat kelantangan ini sudah 
berkurangan dan sekali sekala sahaja kita mendengar kenyataan yang tegas, yang 
dikeluarkan oleh sama ada pucuk pimpinan negara ataupun pihak kerajaan.  Apakah ini 



dan berpegang kepada prinsip diplomasi pelbagai hala dalam penyelesaian sebarang konkrit global yang seharusnya diterajui oleh PBB. Negara kita selaku Pengerusi NAM dan OIC adalah komited dan bersedia untuk memberi kepimpinan yang proaktif dan berkesan kepada NAM dan OIC tanpa terikat dengan sebarang matlamat, aspirasi dan kepentingan diri sendiri tetapi berasaskan kepada pragmatisme dan memastikan kepercayaan berterusan dari kesemua negara anggota kepada kepimpinan negara kita. Tuan Yang di-Pertua, susulan kepada persoalan sebelum ini, izinkan saya menyentuh perkara yang dikemukakan oleh Ahli Yang Berhormat bagi Papar iaitu adakah Malaysia sebagai Pengerusi OIC berpuas hati dengan pencapaian dan keberkesanan pertubuhan tersebut. Tuan Yang di-Pertua, sukacita saya memaklumkan bahawa adalah menjadi hasrat Malaysia untuk menjadikan organisasi tersebut lebih proaktif dan berkesan. Antara langkah-langkah yang sedang diusahakan ke arah itu ialah penstrukturan semula Sekretariat Agung OIC dan pencalonan Tan Sri Hasmy Agam sebagai Setiausaha Agong OIC yang baru untuk melaksanakan penstrukturan semula tersebut. Ahli Yang Berhormat bagi Papar juga telah bertanyakan tentang rancangan OIC untuk menangani konflik Arab- Israel. OIC sentiasa mengambil berat dan memandang serius terhadap konflik Arab- Israel yang berlanjutan dan selalu mengikuti perkembangan terkini situasi Timur Tengah. Pelbagai perjumpaan dan rundingan di antara OIC dengan pihak-pihak yang berkaitan banyak diadakan untuk mencari penyelesaian ke arah konflik tersebut. Tuan Ronald Kiandee: [Bangun]. Tuan Ismail Sabri bin Yaakob: Penjelasan, Tuan Yang di-Pertua. Tuan Yang di-Pertua: Ya, yang mana? Ya, ya, Sila. Datuk Zainal Abidin Osman: Bera. Tuan Yang di-Pertua: Hmm. Tuan Ismail Sabri bin Yaakob: Terima kasih, Tuan Yang di-Pertua. Yang Berhormat, seperti yang kita semua sedia maklum, sehingga kini semenjak daripada negara Israel ditubuhkan, berbagai-bagai mesyuarat, rundingan malah berpuluh-puluh resolusi PBB telah pun diluluskan tetapi sehingga ke hari ini segala pembunuhan, kekejaman masih berterusan dan masih belum selesai. Jadi soalannya, apakah Malaysia selaku Pengerusi NAM dan OIC misalnya, bercadang untuk mengetuai gerakan yang lebih tegas dan agresif di dalam memastikan kekejaman dan sebagainya berakhir. Tuan Yang di-Pertua: Ya. Datuk Zainal Abidin Osman: Terima kasih kepada soalan yang dikemukakan oleh Yang Berhormat bagi Bera. Malaysia tetap berpegang kepada konsep kita akan berkhidmat di bawah Pertubuhan Bangsa-Bangsa Bersatu. Jadi tidak ada niat dan cadangan untuk menubuhkan pasukan tentera sendiri di bawah OIC atau NAM. Izinkan saya meneruskan Tuan Yang di-Pertua. Tuan Ahmad Shabery Cheek: [Bangun]. Tuan Ronald Kiandee: Penjelasan. Tuan Yang di-Pertua: Di belakang nun. Ada yang bangun di belakang. Tuan Ronald Kiandee: Beluran, Beluran. Tuan Yang di-Pertua: Ya. Tuan Ahmad Shabery Cheek: Tuan Yang di-Pertua, kalau dilihat di akhir- akhir ini, kalau dibandingkan dengan kepimpinan negara sebelum ini, kita dapat merasakan bahawa ketegasan kepimpinan Kerajaan Malaysia terhadap isu-isu antarabangsa khususnya dalam menangani perkara-perkara yang melibatkan kuasa- kuasa besar terutama dari segi pencerobohan dan kelakuan kuasa-kuasa besar terhadap negara-negara kecil. Di akhir-akhir ini dilihat kelantangan ini sudah berkurangan dan sekali sekala sahaja kita mendengar kenyataan yang tegas, yang dikeluarkan oleh sama ada pucuk pimpinan negara ataupun pihak kerajaan. Apakah ini.